125
Niiti ti ɠitogai Ɠɔoɠɔ GALAGI ʋa
1 Tɛɛ wo guyei.
Niiti ti ɠitosu Ɠɔoɠɔ GALAGI ʋa,
naati kɛɛʋɛ eɠɛ Siyɔn gizei,
é la ɲiikpiga, toɠa loni ɠɔ.
2 Eɠɛʋelei Zeluzalɛme maaɠooliai la ga gizeiti,
zekana Ɠɔoɠɔ GALAGI ná-nuɓusɛiti maaɠooliai la,
é zo niizu ma, eyɛsu ɠɔ.
3 Telebotala masadai la yɛga ma ɠɔ telebo nuiti ta-yooi zu,
nii a kɛ telebo nuiti ɓalaa ti mina yeelɔ yaava vaiti su.
4 Ee, Ɠɔoɠɔ GALAGI, ɠɛ ga nu ʋagɔ naati bɛ, niiti ti ga nu ʋagɔiti,
ta naati bɛ, niiti ti-yii zɔlegai.
5 Kɛlɛ niiti ti zeɠezu pele ʋagɔi ʋa, ti ʋilɛ ma ɲɔi zu,
Ɠɔoɠɔ GALAGI ti yɛʋɛ ɠɔɠɔzu, ta naati niiti ti telebotalai ɠɛɛzu!
Ziilɛigi ɠɛ Izilayɛle ʋɛ!