123
Zaalai maaɓɔun fai
1 Tɛɛ wo guyei.
Nà ɠaazulosu è ʋa,
ɗɛi è zeini geeɠɔlɔgi zu.
2 Eɠɛʋelei botiɠɛ nuiti ti ɠaazulosu da ti-maliɠiiti zeeiti ba,
ta botiɠɛ anzanui, é ɠaazulosu da maliɠi anzanui yeei ʋa,
ʋele ɠana gi ɠaazulosu da Ɠɔoɠɔ GALAGI, gá-ƓALAGI ʋa,
eyɛsu é gi maawɔinɠa.
3 Gi maawɔinɠa, ee, Ɠɔoɠɔ GALAGI, gi maawɔinɠa!
Mazɔlɔɔ ɓaaɠulamai kula ɠɛa ga giye.
4 Kpɛtɛ nuiti ta-ɲɛɛɠulasui kula ɠɛa ga giye,
ta waso nuiti ta-wɔinzeɠemai.